Ruslan Štšerbjuk
AS Atea
info@atea.ee
		                  02.04.2024 nr 2-14/24/1563-1

Leppetrahvi hoiatus

Austatud härra Štšerbjuk

Pöördume Teie poole seoses hankelepingu nr 2-2/23/564-3 tööde üleandmise hilinemisega.

Sõlmisime Teiega 24.11.2023 hankelepingu nr 2-2/23/564-3 raamlepingu nr 2-2/23/564-1 ja pakkumuse nr 457001 alusel. Eelnimetatud pakkumuse kohaselt oli kauba üleandmise tähtaeg kuni 16 nädalat alates hankelepingu jõustumisest ehk hiljemalt 15.03.2024.

20.03.2023 andsite teada, et tehasel on tekkinud logistika probleemid komponentidega, mis puudutavad arvuteid. 25.03.2024 edastasite meile kõikide seadmete eeldatava tarneajad.

Teie poolt esitatud põhjendus ei ole tarneviivitust vabandav asjaolu ning seadmed oleksid pidanud olema üle antud vastavalt hankelepingus väljatoodud tarneajale. Vastavalt 10.08.2023 sõlmitud raamlepingu nr 2-2/23/564-1 punktile 9.1 ei loe pooled vääramatuks jõuks müüja kolmandast isikust lepingupartneri suutmatust lepingut täita. 

Vastavalt 10.08.2023 sõlmitud raamlepingu nr 2-2/23/564-1 punktile 13.9 kauba tähtaegselt üle andmata jätmise korral on ostjal õigus nõuda müüjalt leppetrahvi kuni 0,25% tähtaegselt üle andmata kauba maksumusest päevas iga üleandmisega viivitatud päeva eest, kuid mitte rohkem kui 50% hankelepingu maksumusest.

Käesolevaga anname Teile täiendavad tähtajad kauba üleandmiseks. Seadmete täiendavad tähtajad on järgmised: lauaarvutid 30.04.2024, terminalid 30.04.2024, monitorid 13.05.2024, arvutihiired 30.04.2024, klaviatuurid 30.04.2024, USB-pulga lugejad 30.04.2024, koopiamasinad 05.04.2024.

Juhul, kui seadmed ei ole täiendavaks tähtajaks üle antud, oleme sunnitud kohaldama Teie suhtes leppetrahvi suuruses kuni 0,25% viibiva kauba maksumusest iga üleandmisega viivitatud päeva eest. Leppetrahvi hakatakse arvestama alates 16.03.2024.

Lugupidamisega

(allkirjastatud digitaalselt)

Ivar Janson
hangete osakonna juhataja